5 सालों में सबसे कम 2.8 न्यूनतम तापमान, शीतलहर चढ़ाएगी कंपकंपी
पिछलेपांच सालों में पहली बार न्यूनतम तापमान लुढ़क कर 2.8 डिग्री सेल्सियस पर गया। अब केवल रात को बल्कि दिन में भी ठंड बढ़ जाएगी। आज तक में यह सबसे ज्यादा ठंड रही। अधिकतम तापमान भी घटकर 17.8 डिग्री सेल्सियस पर गया है। पहाड़ों पर बर्फबारी का असर पूरे उत्तरी भारत में पहुंच गया है। अब शीत लहर दिन में भी लोगाें काे सर्दी से कंपकंपी चढ़ाएगी।
मौसम में अब दिनों दिन ठंडक घुलती जा रही है। शुक्रवार के दिन खुले में शीत लहर असहनीय रही। साफ मौसम और तेज धूप के बावजूद लोग ठंड से परेशान नजर आए। केंद्रीय मृदा लवणता अनुसंधान संस्थान के मौसम विभाग के तकनीकी अधिकारी श्याम सिंह चौहान के अनुसार आने वाले 24 घंटों में ठंड में और बढ़ोतरी होगी। अधिकतम और न्यूनतम दाेनों तापमान घट रहे हैं। आने वाले दिनों में तापमान में और गिरावट आएगी।
रातको धरती पर जमेगा पाला : न्यूनतमतापमान में गिरावट आने से रात को धरती पर पाला जमेगा। पाला जमने से दिन के समय शीत लहर की ठंड अधिक सताएगी। जनवरी के पहले सप्ताह तक न्यूनतम तापमान शून्य से भी नीचे जा सकता है।
जनवरी में कड़ाके की सर्दी का अनुमान
इसबार जनवरी माह में कड़ाके की सर्दी पड़ने के आसार बने हुए हैं। क्योंकि इस बार के मौसम के अनुसार पिछले चार-पांच दिनों से ही तेज सर्दी शुरू हुई है। इस हिसाब से जनवरी के महीने में कड़ाके की सर्दी का अनुमान है। शुक्रवार को सर्दी ज्यादा होने के कारण लोग घरों में दुबके रहे। रात को भी धुंध का असर हाइवे अन्य जगहों पर वाहन धीमी गति से चल रहे थे। सर्दी का असर इतना था कि रोज के मुकाबले आज दुकानें जल्दी बंद हो गई थीं और बाजार में भी हलचल कम देखने को मिली।
येरहा मौसम का हाल
शुक्रवारको अधिकतम तापमान 17.8 डिग्री सेल्सियस, न्यूनतम तापमान 2.8 डिग्री सेल्सियस, हवा में नमी मात्रा सुबह 100 और शाम को 58 प्रतिशत रही। वेपर प्रेशर सुबह 6.5 और शाम को 6.7 एमएम रहा। हवा की स्पीड औसतन 6.6 किलोमीटर रही।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva